รู้สึกไม่ค่อยสบายตัวเลยค่ะอาการตัวร้อนจะชอบเกิดตอนนอนหลับอ่ะค่ะไม่ว่ากลางวันกลางคืนตัวจะร้อนมากๆแต่เหงื่อไม่ออกนะคะ พอตื่นสักพักค่อยๆเย็นลงแต่ก็ร้อนอยู่ดี วัดไข้ก็ 37.2 -37.5 แต่ก็จะชอบมีอาการเพลียๆตัวรุมๆไม่เหมือนเป็นไข้ แต่อาการเหมือนกำลังจะมีไข้ เคยไป รพ.บอกว่าที่บอกเป็นไข้น่ะ วัดแล้วก็ไม่มี ก็ไม่ให้ยาอะไรสักอย่าง เป็นมา2เดือนแล้วค่ะ
สวัสดีค่ะ ไข้คืออุณหภูมิร่างกายที่มากกว่า 37.8 องศา จากอุณหภูมิที่ให้มาอาจยังไม่ถือว่าเป็นไข้การเป็นไข้เรื้อรังมากกว่า 1 เดือน อาจมีสาเหตุจาก-การติดเชื้อเรื้อรังต่างๆ ซึ่งมีมากมากหลายชนิด เช่น วัณโรค ไข้ไทฟอยด์ ติดเชื้อ HIV ติดเชื้อมาลาเรีย-โรคภูมิแพ้ตนเองชนิดต่างๆ เช่น SLE โรคข้ออักเสบรูมาตอยด์ โรคหลอดเลือดอักเสบชนิดต่างๆ-โรคมะเร็ง เช่นมะเร็งเม็ดเลือดขาวและมะเร็งต่อมน้ำเหลือง-ไข้จากยา ไข้จากสารพิษแนะนำพบแพทย์ที่รพ.วัดไข้ว่ามีไข้จริงหรือไม่ หากไม่ได้มีไข้ อาจจะเป็นอาการอ่อนเพลียธรรมดา แนะนำการพักผ่อนให้เพียงพอ และสังเกตอาการว่ามีอาการผิดปกติอื่นๆร่วมด้วยหรือไม่ เช่น ไอเป็นเลือด มีแผลตามตัว น้ำหนักลด และหยุดใช้ยาทุกชนิดที่ไม่จำเป็นค่ะ